# Úradný vestník L 329/2020

| | ISSN 1977-0790 |
| --- | --- |
| Úradný vestník
  Európskej únie | L 329 |
| | |
| Slovenské vydanie | Právne predpisy | Ročník 639. októbra 2020 |

ISSN 1977-0790

Úradný vestník

Európskej únie

L 329

Slovenské vydanie

Právne predpisy

Ročník 639. októbra 2020

---

| Obsah | | II   Nelegislatívne akty | Strana |
| --- | --- | --- | --- |
| | | ROZHODNUTIA |
| | * | Rozhodnutie Rady (EÚ) 2020/1421 z 1. októbra 2020 o pozícii, ktorá sa má v mene Európskej únie zaujať, pokiaľ ide o zmeny príloh k Európskej dohode o medzinárodnej cestnej preprave nebezpečných vecí (ADR) a predpisov priložených k Európskej dohode o medzinárodnej preprave nebezpečných tovarov po vnútrozemských vodných cestách (ADN) | 1 |
| | * | Rozhodnutie Rady (EÚ) 2020/1422 z 5. októbra 2020 o pridelení finančných prostriedkov, ktorých viazanosť bola v rámci projektov realizovaných z 10. Európskeho rozvojového fondu zrušená, na účely doplnenia mierového nástroja pre Afriku | 4 |

Obsah

II   Nelegislatívne akty

Strana

ROZHODNUTIA

*

Rozhodnutie Rady (EÚ) 2020/1421 z 1. októbra 2020 o pozícii, ktorá sa má v mene Európskej únie zaujať, pokiaľ ide o zmeny príloh k Európskej dohode o medzinárodnej cestnej preprave nebezpečných vecí (ADR) a predpisov priložených k Európskej dohode o medzinárodnej preprave nebezpečných tovarov po vnútrozemských vodných cestách (ADN)

1

*

Rozhodnutie Rady (EÚ) 2020/1422 z 5. októbra 2020 o pridelení finančných prostriedkov, ktorých viazanosť bola v rámci projektov realizovaných z 10. Európskeho rozvojového fondu zrušená, na účely doplnenia mierového nástroja pre Afriku

4

| SK | Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.
  Názvy všetkých ostatných aktov sú vytlačené tučným písmom a je pred nimi hviezdička. |
| --- | --- |

SK

Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.

Názvy všetkých ostatných aktov sú vytlačené tučným písmom a je pred nimi hviezdička.

---

II Nelegislatívne akty

ROZHODNUTIA

| 9.10.2020 | SK | Úradný vestník Európskej únie | L 329/1 |
| --- | --- | --- | --- |

9.10.2020

SK

Úradný vestník Európskej únie

L 329/1

---

ROZHODNUTIE RADY (EÚ) 2020/1421

z 1. októbra 2020

o pozícii, ktorá sa má v mene Európskej únie zaujať, pokiaľ ide o zmeny príloh k Európskej dohode o medzinárodnej cestnej preprave nebezpečných vecí (ADR) a predpisov priložených k Európskej dohode o medzinárodnej preprave nebezpečných tovarov po vnútrozemských vodných cestách (ADN)

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 91 v spojení s jej článkom 218 ods. 9,

so zreteľom na návrh Európskej komisie,

keďže:

| (1) | Európska dohoda o medzinárodnej cestnej preprave nebezpečných vecí (ďalej len „ADR“) nadobudla platnosť 29. januára 1968. Európska dohoda o medzinárodnej preprave nebezpečných tovarov po vnútrozemských vodných cestách (ďalej len „ADN“) nadobudla platnosť 28. februára 2008. |
| --- | --- |

(1)

Európska dohoda o medzinárodnej cestnej preprave nebezpečných vecí (ďalej len „ADR“) nadobudla platnosť 29. januára 1968. Európska dohoda o medzinárodnej preprave nebezpečných tovarov po vnútrozemských vodných cestách (ďalej len „ADN“) nadobudla platnosť 28. februára 2008.

| (2) | Únia nie je zmluvnou stranou ADR ani ADN. |
| --- | --- |

(2)

Únia nie je zmluvnou stranou ADR ani ADN.

| (3) | Všetky členské štáty sú zmluvnými stranami ADR a uplatňujú túto dohodu, a 13 členských štátov je zmluvnými stranami ADN a uplatňujú ju. |
| --- | --- |

(3)

Všetky členské štáty sú zmluvnými stranami ADR a uplatňujú túto dohodu, a 13 členských štátov je zmluvnými stranami ADN a uplatňujú ju.

| (4) | Podľa článku 14 ADR môže každá zmluvná strana navrhnúť jednu alebo viac zmien príloh k uvedenej dohode. Pracovná skupina pre prepravu nebezpečného tovaru (ďalej len „WP.15“) môže prijímať zmeny príloh k ADR. Podľa článku 20 ADN zmeny predpisov priložených k ADN môže prijímať bezpečnostný výbor a správny výbor. |
| --- | --- |

(4)

Podľa článku 14 ADR môže každá zmluvná strana navrhnúť jednu alebo viac zmien príloh k uvedenej dohode. Pracovná skupina pre prepravu nebezpečného tovaru (ďalej len „WP.15“) môže prijímať zmeny príloh k ADR. Podľa článku 20 ADN zmeny predpisov priložených k ADN môže prijímať bezpečnostný výbor a správny výbor.

| (5) | Zmeny, ktoré prijali WP.15 a správny výbor ADN počas dvojročného obdobia 2018 – 2020 týkajúce sa cestnej prepravy nebezpečného tovaru a prepravy po vnútrozemských vodných cestách, sa predložili zmluvným stranám ADR a ADN 1. júla 2020. |
| --- | --- |

(5)

Zmeny, ktoré prijali WP.15 a správny výbor ADN počas dvojročného obdobia 2018 – 2020 týkajúce sa cestnej prepravy nebezpečného tovaru a prepravy po vnútrozemských vodných cestách, sa predložili zmluvným stranám ADR a ADN 1. júla 2020.

| (6) | Je vhodné stanoviť pozíciu, ktorá sa má v mene Únie zaujať, pokiaľ ide o uvedené zmeny ADR a ADN, keďže dané akty budú môcť rozhodujúcim spôsobom ovplyvniť obsah práva Únie, konkrétne smernice Európskeho parlamentu a Rady 2008/68/ES (1). V uvedenej smernici sa odkazom na ADR a ADN stanovujú požiadavky na prepravu nebezpečného tovaru po ceste, železnici alebo vnútrozemských vodných cestách v členských štátoch alebo medzi nimi. V článku 4 smernice 2008/68/ES sa stanovuje, že preprava nebezpečného tovaru medzi členskými štátmi a tretími krajinami je povolená, pokiaľ je v súlade s požiadavkami ADR, nariadenia týkajúceho sa medzinárodnej prepravy nebezpečných tovarov po železnici (ďalej len „RID“) stanoveného v dodatku C k Dohovoru o medzinárodnej železničnej preprave (COTIF) a ADN, ak nie je v prílohách k uvedenej smernici uvedené inak. Na základe článku 8 smernice 2008/68/ES je Komisia navyše splnomocnená prispôsobiť oddiel I.1 prílohy I a oddiel III.1 prílohy III k uvedenej smernici vedeckému a technickému pokroku najmä s cieľom zohľadniť zmeny ADR, RID a ADN. |
| --- | --- |

(6)

Je vhodné stanoviť pozíciu, ktorá sa má v mene Únie zaujať, pokiaľ ide o uvedené zmeny ADR a ADN, keďže dané akty budú môcť rozhodujúcim spôsobom ovplyvniť obsah práva Únie, konkrétne smernice Európskeho parlamentu a Rady 2008/68/ES (1). V uvedenej smernici sa odkazom na ADR a ADN stanovujú požiadavky na prepravu nebezpečného tovaru po ceste, železnici alebo vnútrozemských vodných cestách v členských štátoch alebo medzi nimi. V článku 4 smernice 2008/68/ES sa stanovuje, že preprava nebezpečného tovaru medzi členskými štátmi a tretími krajinami je povolená, pokiaľ je v súlade s požiadavkami ADR, nariadenia týkajúceho sa medzinárodnej prepravy nebezpečných tovarov po železnici (ďalej len „RID“) stanoveného v dodatku C k Dohovoru o medzinárodnej železničnej preprave (COTIF) a ADN, ak nie je v prílohách k uvedenej smernici uvedené inak. Na základe článku 8 smernice 2008/68/ES je Komisia navyše splnomocnená prispôsobiť oddiel I.1 prílohy I a oddiel III.1 prílohy III k uvedenej smernici vedeckému a technickému pokroku najmä s cieľom zohľadniť zmeny ADR, RID a ADN.

| (7) | Prijaté zmeny sa týkajú technických noriem alebo jednotných technických predpisov, majú za cieľ zaistiť bezpečnú a efektívnu prepravu nebezpečného tovaru a súčasne zohľadniť vedecký a technický pokrok v sektore a vývoj nových látok a výrobkov, ktoré počas prepravy predstavujú nebezpečenstvo. Rozvoj cestnej prepravy nebezpečného tovaru a prepravy po vnútrozemských vodných cestách, a to v rámci Únie, ako aj medzi Úniou a susediacimi krajinami, je kľúčovým prvkom spoločnej dopravnej politiky a zabezpečuje riadne fungovanie všetkých priemyselných odvetví, ktoré vyrábajú alebo využívajú tovar klasifikovaný ako nebezpečný podľa ADR a ADN. |
| --- | --- |

(7)

Prijaté zmeny sa týkajú technických noriem alebo jednotných technických predpisov, majú za cieľ zaistiť bezpečnú a efektívnu prepravu nebezpečného tovaru a súčasne zohľadniť vedecký a technický pokrok v sektore a vývoj nových látok a výrobkov, ktoré počas prepravy predstavujú nebezpečenstvo. Rozvoj cestnej prepravy nebezpečného tovaru a prepravy po vnútrozemských vodných cestách, a to v rámci Únie, ako aj medzi Úniou a susediacimi krajinami, je kľúčovým prvkom spoločnej dopravnej politiky a zabezpečuje riadne fungovanie všetkých priemyselných odvetví, ktoré vyrábajú alebo využívajú tovar klasifikovaný ako nebezpečný podľa ADR a ADN.

| (8) | Technická zhoda k zmenám príloh k ADR a predpisov priložených k ADN, ktorých sa týka toto rozhodnutie sa našla v rámci WP.15 a v správnom výbore ADN. |
| --- | --- |

(8)

Technická zhoda k zmenám príloh k ADR a predpisov priložených k ADN, ktorých sa týka toto rozhodnutie sa našla v rámci WP.15 a v správnom výbore ADN.

| (9) | Prijaté zmeny sú odôvodnené a prospešné a Únia by ich preto mala podporiť. |
| --- | --- |

(9)

Prijaté zmeny sú odôvodnené a prospešné a Únia by ich preto mala podporiť.

| (10) | Pozíciu Únie by mali vyjadriť členské štáty Únie, ktoré sú zmluvnými stranami ADR a ADN, konajúc spoločne v záujme Únie, |
| --- | --- |

(10)

Pozíciu Únie by mali vyjadriť členské štáty Únie, ktoré sú zmluvnými stranami ADR a ADN, konajúc spoločne v záujme Únie,

PRIJALA TOTO ROZHODNUTIE:

Článok 1

1.   Pozícia, ktorá sa má v mene Únie zaujať, pokiaľ ide o zmeny príloh k ADR prijaté pracovnou skupinou pre prepravu nebezpečného tovaru (WP.15) a zmeny predpisov priložených k ADN prijaté správnym výborom ADN, je podporiť tieto zmeny:

| a) | návrh zmien príloh A a B k ADR (referenčný dokument ECE/TRANS/WP.15/249; oznámenie o uložení C.N.274.2020.TREATIES-XI.B.14); |
| --- | --- |

a)

návrh zmien príloh A a B k ADR (referenčný dokument ECE/TRANS/WP.15/249; oznámenie o uložení C.N.274.2020.TREATIES-XI.B.14);

| b) | návrh zmien príloh A a B k ADR – addendum (referenčný dokument ECE/TRANS/WP.15/249/Add.1; oznámenie o uložení C.N.274.2020.TREATIES-XI.B.14); |
| --- | --- |

b)

návrh zmien príloh A a B k ADR – addendum (referenčný dokument ECE/TRANS/WP.15/249/Add.1; oznámenie o uložení C.N.274.2020.TREATIES-XI.B.14);

| c) | návrh zmien príloh A a B k ADR – corrigendum (referenčný dokument ECE/TRANS/WP.15/249/Corr.1; oznámenie o uložení C.N.274.2020.TREATIES-XI.B.14); |
| --- | --- |

c)

návrh zmien príloh A a B k ADR – corrigendum (referenčný dokument ECE/TRANS/WP.15/249/Corr.1; oznámenie o uložení C.N.274.2020.TREATIES-XI.B.14);

| d) | návrh zmien predpisov priložených k ADN (referenčný dokument ECE/ADN/54; oznámenie o uložení C.N.273.2020.TREATIES-XI.D.6); |
| --- | --- |

d)

návrh zmien predpisov priložených k ADN (referenčný dokument ECE/ADN/54; oznámenie o uložení C.N.273.2020.TREATIES-XI.D.6);

| e) | návrh zmien predpisov priložených k ADN – corrigendum (referenčný dokument ECE/TRANS/WP.15/AC.2/25; oznámenie o uložení C.N.309.2020.TREATIES-XI.D.6); a |
| --- | --- |

e)

návrh zmien predpisov priložených k ADN – corrigendum (referenčný dokument ECE/TRANS/WP.15/AC.2/25; oznámenie o uložení C.N.309.2020.TREATIES-XI.D.6); a

| f) | návrh zmien predpisov priložených k ADN (referenčný dokument ECE/ADN/54/Add.1; oznámenie o uložení C.N.367.2020.TREATIES-XI.D.6). |
| --- | --- |

f)

návrh zmien predpisov priložených k ADN (referenčný dokument ECE/ADN/54/Add.1; oznámenie o uložení C.N.367.2020.TREATIES-XI.D.6).

2.   Menšie zmeny týkajúce sa zmien uvedených v odseku 1 možno dohodnúť bez ďalšieho rozhodnutia Rady v súlade s článkom 2.

Článok 2

Pozíciu uvedenú v článku 1 vyjadria členské štáty Únie, ktoré sú zmluvnými stranami ADR a ADN, konajúc spoločne v záujme Únie.

Článok 3

Odkaz na prijaté zmeny príloh k ADR a predpisov priložených k ADN sa uverejnia v Úradnom vestníku Európskej únie s uvedením dátumu nadobudnutia platnosti týchto zmien.

Článok 4

Toto rozhodnutie nadobúda účinnosť dňom jeho prijatia.

V Bruseli 1. októbra 2020

Za Radu

predseda

M. ROTH

---

(1)  Smernica Európskeho parlamentu a Rady 2008/68/ES z 24. septembra 2008 o vnútrozemskej preprave nebezpečného tovaru (Ú. v. EÚ L 260, 30.9.2008, s. 13).

1

---

| 9.10.2020 | SK | Úradný vestník Európskej únie | L 329/4 |
| --- | --- | --- | --- |

9.10.2020

SK

Úradný vestník Európskej únie

L 329/4

---

ROZHODNUTIE RADY (EÚ) 2020/1422

z 5. októbra 2020

o pridelení finančných prostriedkov, ktorých viazanosť bola v rámci projektov realizovaných z 10. Európskeho rozvojového fondu zrušená, na účely doplnenia mierového nástroja pre Afriku

RADA EURÓPSKEJ ÚNIE,

so zreteľom na Zmluvu o fungovaní Európskej únie,

so zreteľom na Vnútornú dohodu medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie (1), a najmä na jej článok 1 ods. 4,

so zreteľom na návrh Európskej komisie,

keďže:

| (1) | Pretrvávajúca angažovanosť Únie v oblasti mieru a bezpečnosti na africkom kontinente v rámci mierového nástroja pre Afriku by sa mala zachovať do konca júna 2021 alebo do uplynutia platnosti Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jej členskými štátmi na strane druhej (2) v znení neskorších zmien (ďalej len „dohoda o partnerstve AKT – EÚ“), podľa toho, čo nastane skôr. |
| --- | --- |

(1)

Pretrvávajúca angažovanosť Únie v oblasti mieru a bezpečnosti na africkom kontinente v rámci mierového nástroja pre Afriku by sa mala zachovať do konca júna 2021 alebo do uplynutia platnosti Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jej členskými štátmi na strane druhej (2) v znení neskorších zmien (ďalej len „dohoda o partnerstve AKT – EÚ“), podľa toho, čo nastane skôr.

| (2) | Finančné požiadavky mierového nástroja pre Afriku na obdobie od januára 2021 do júna 2021 sa odhadujú na 113 000 000 EUR. |
| --- | --- |

(2)

Finančné požiadavky mierového nástroja pre Afriku na obdobie od januára 2021 do júna 2021 sa odhadujú na 113 000 000 EUR.

| (3) | Je vhodné použiť finančné prostriedky, ktorých viazanosť bola v rámci projektov realizovaných z 10. Európskeho rozvojového fondu (ďalej len „10. ERF“) zrušená, na zabezpečenie financovania mierového nástroja pre Afriku do konca júna 2021 alebo do uplynutia platnosti dohody o partnerstve AKT – EÚ, podľa toho, čo nastane skôr. Týmito dodatočnými prostriedkami by sa mala financovať podpora mierových operácií pod africkým vedením. |
| --- | --- |

(3)

Je vhodné použiť finančné prostriedky, ktorých viazanosť bola v rámci projektov realizovaných z 10. Európskeho rozvojového fondu (ďalej len „10. ERF“) zrušená, na zabezpečenie financovania mierového nástroja pre Afriku do konca júna 2021 alebo do uplynutia platnosti dohody o partnerstve AKT – EÚ, podľa toho, čo nastane skôr. Týmito dodatočnými prostriedkami by sa mala financovať podpora mierových operácií pod africkým vedením.

| (4) | Finančné prostriedky by sa mali použiť v súlade s príslušným viacročným akčným programom mierového nástroja pre Afriku a s pravidlami a postupmi uplatniteľnými na 11. Európsky rozvojový fond (ďalej len „11. ERF“), ako sa stanovuje v nariadeniach Rady (EÚ) 2015/322 (3) a (EÚ) 2018/1877 (4). |
| --- | --- |

(4)

Finančné prostriedky by sa mali použiť v súlade s príslušným viacročným akčným programom mierového nástroja pre Afriku a s pravidlami a postupmi uplatniteľnými na 11. Európsky rozvojový fond (ďalej len „11. ERF“), ako sa stanovuje v nariadeniach Rady (EÚ) 2015/322 (3) a (EÚ) 2018/1877 (4).

| (5) | Opätovne použité finančné prostriedky z 10. ERF, ktoré neboli predtým viazané v súlade s článkom 1 ods. 3 vnútornej dohody o 11. ERF alebo ktorých viazanosť bola zrušená v súlade s článkom 1 ods. 4 uvedenej dohody, zostávajú zdrojom 10. ERF podľa článku 1 ods. 2 písm. a) vnútornej dohody o 10. ERF (5), |
| --- | --- |

(5)

Opätovne použité finančné prostriedky z 10. ERF, ktoré neboli predtým viazané v súlade s článkom 1 ods. 3 vnútornej dohody o 11. ERF alebo ktorých viazanosť bola zrušená v súlade s článkom 1 ods. 4 uvedenej dohody, zostávajú zdrojom 10. ERF podľa článku 1 ods. 2 písm. a) vnútornej dohody o 10. ERF (5),

PRIJALA TOTO ROZHODNUTIE:

Článok 1

Na účely doplnenia mierového nástroja pre Afriku na obdobie od 1. januára do 30. júna 2021 alebo do uplynutia platnosti dohody o partnerstve AKT – EÚ, podľa toho, čo nastane skôr, sa prideľuje suma do výšky najviac 113 000 000 EUR z finančných prostriedkov, ktorých viazanosť bola v rámci projektov realizovaných z 10. ERF zrušená.

Uvedené finančné prostriedky sa použijú v súlade s pravidlami a postupmi uplatniteľnými na 11. ERF.

Článok 2

Toto rozhodnutie nadobúda účinnosť dňom nasledujúcim po jeho prijatí.

V Bruseli 5. októbra 2020

Za Radu

predseda

M. ROTH

---

(1)  
  Ú. v. EÚ L 210, 6.8.2013, s. 1.

1

(2)  
  Ú. v. ES L 317, 15.12.2000, s. 3.

2

(3)  Nariadenie Rady (EÚ) 2015/322 z 2. marca 2015 o vykonávaní 11. Európskeho rozvojového fondu (Ú. v. EÚ L 58, 3.3.2015, s. 1).

3

(4)  Nariadenie Rady (EÚ) 2018/1877 z 26. novembra 2018 o finančných pravidlách, ktoré sa vzťahujú na 11. Európsky rozvojový fond a o zrušení nariadenia (EÚ) 2015/323 (Ú. v. EÚ L 307, 3.12.2018, s. 1).

4

(5)  Vnútorná dohoda medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s dohodou o partnerstve AKT – ES, a o poskytnutí finančnej pomoci zámorským krajinám a územiam, na ktoré sa vzťahuje časť štyri zmluvy o ES (Ú. v. EÚ L 247, 9.9.2006, s. 32).

5

---